b'\n_START_ARTICLE_\nTv\xc3\xa4rminne\n_START_PARAGRAPH_\nTv\xc3\xa4rminne on kyl\xc3\xa4 Hangon it\xc3\xa4osassa. Se on ollut tunnettu luonnonsatama ainakin 800-luvulta asti. Paikassa on kahden laivalinjan risteys, joten se on ollut vilkas luotsisatama._NEWLINE_Tv\xc3\xa4rminness\xc3\xa4 sijaitsee Helsingin yliopiston Tv\xc3\xa4rminnen el\xc3\xa4intieteellinen asema._NEWLINE_Vuoden 1976 loppuun saakka kyl\xc3\xa4 kuului Tammisaaren maalaiskuntaan. Kyl\xc3\xa4n koulu on lakkautettu ja myyty yksityiselle vuonna 2008. Kyl\xc3\xa4ss\xc3\xa4 on toiminut aikaisemmin tiilitehdas, josta suunnitellaan nyt kulttuurikeskusta._NEWLINE_Suomen valtion \xc3\xb6ljy-yhti\xc3\xb6 Neste kaavaili 1970-luvun alussa kolmannen \xc3\xb6ljynjalostamonsa sijaintipaikaksi ensin Tv\xc3\xa4rminne\xc3\xa4 ja sitten Pyh\xc3\xa4maan Ketteli\xc3\xa4. Kolmas jalostamo ei koskaan toteutunut.'